Gana janubida ikki avtobus ishtirokida yuz bergan yo‘l-transport hodisasida 30 dan ko‘proq odam halok bo‘ldi, 59 kishi jarohat oldi. Bu haqda Ghana News Agency axborot agentligi xabar berdi. Voqea 14 yanvar ertalab mamlakat poytaxti Akkradan 200 km uzoqlikdagi Dompoase aholi punkti yaqinida yuz bergan. Peshonama-peshona to‘qnashuvda 29 kishi, jumladan ikki haydovchi voqea joyida, yana 5 kishi shifoxonada jon bergan. Jarohatlanganlardan ba’zilarining ahvoli og‘ir.